**2018-2019 ikasturtean Oiartzungo ikastetxe edo guraso elkarteek antolatutako hezkuntza arautuz kanpoko ekintzak sustatzeko diru laguntzen oinarriak**

## Xedea eta helburuak.

Ebazpen honen xedea da 2018-2019 ikasturtean Oiartzunen kokatuta dauden ikastetxeek edo bertako guraso elkarteek antolatutako hezkuntza arautuz kanpoko ekintzak gauzatzeko diru laguntzen oinarri arautzaileak ezartzea. Zehazki, bi dirulaguntza mota arautzen ditu ebazpen honek:

* Ikastetxe edo guraso elkarteek antolatutako hezkuntza arautuz kanpoko jarduera programa, ikastaro edo tailerrak.
* Ikasturte amaierako jaialdien antolaketarako dirulaguntzak.

Dirulaguntza hauetan kontuan izango da Oiartzungo Udalaren dirulaguntzak arautzen dituen Ordenantza, 2019-2021rako diru laguntzen Plan Estrategikoa, eta 2005eko Berdintasun Legeak 3. tituluan jasotzen duena. Honen arabera, 16, 18.4, 23. eta 24.2 artikuluetako printzipio orokorrak Euskal Autonomia Erkidegoko herri-aginte guztiei aplikatuko zaizkie baita erakunde pribatuei ere, baldin eta Erkidegoko herri aginteetako batekin kontratuak edo lankidetza-hitzarmenak sinatzen badituzte, edo herri-aginte horiek emandako laguntzen edo diru-laguntzen onuradunak badira.

Beraz, per­tsona edo elkarte onuradunak aplika­tze­koa zaion indarreko araudi guztia errespetatu beharko du; eta bereziki Emakumeen eta Gizonen Berdintasunerako 4/2005 Legea.

## Onuradunak eta parte-hartze baldintzak.

Oro har, dirulaguntza hauetarako aukera izan dezakete Oiartzungo ikastetxeetan hezkuntza araututik kanpo jarduerak antolatzen dituzten pertsona fisiko edo juridikoen elkarteak, Oiartzungo Udalaren dirulaguntzak emateko Ordenantza Orokorrak ezartzen duen moduan.

Oiartzundik kanpoko pertsona edo erakundeen kasuan, Ordenantza Orokorrak ezartzen dituen irizpideak jarraituko dira.

Ezingo dute dirulaguntzarik jaso deialdi honen bidez bere izaera eta helburuak direla eta, udalaren beste arlo edo erakunde autonomo batzuen, beste programa baten edo batzuen bidez bideratu behar direnak. Dena den, dagokion erakunde edo udal arloetara bideratuko da eskaera, eta horren berri emango zaio interesatuari.

Ez zaie dirulaguntza emango ondorengo entitateei:

* Elkarteak sexu-bereizkeriagatik zigor administratiboa edo penala jaso duenean.
* Erakundeak edo entitateak bere helburuetan, onarpen-sisteman, funtzionamenduan, ibilbidean edo jardueretan emakumeen eta gizonen berdintasunaren printzipioaren aurkakoak diren edo argi eta garbi bereizkeriakoak diren kontuak edo alderdiak dituztenei.
* Ezingo dute onuradun izaera eskuratu beren baitan gizon eta emakumeen presentzia eta parte-hartzea berdintasun egoeran gauzatzea galarazten duten elkarteek, salbu eta, sexu bakarreko kideek osatutako elkarteak izanik, helburu nagusia gizon eta emakumeen arteko berdintasuna lortzea edo emakumezkoen nahiz gizonezkoen berariazko interes eta beharrak sustatzea dutelarik.

Erakunde onuradunak udalarekin dituen ahozko zein idatzizko harremanak euskaraz izango dira.

Erakunde onuradunak diruz lagundutako jardueran argitara­tzen diren ida­tzi, iragarki, ohar eta gainerako komunikazioak orokorrean euskaraz ezagutarazi beharko ditu, eta publizitatearekin ere, ahozko zein ida­tzia izan, berdin jokatuko du.

## Diru laguntzen zenbatekoa eta irizpideak

Dirulaguntza lerro bakoitzaren zenbatekoa eta irizpideak I eta II. eranskinen arabera emango dira. Irizpide horiez gain, honako ezaugarri hauek lehenetsi eta positiboki baloratuko dira:

* Elkarteak eta eskolak bere jarduerak burutzeko, Udalaren ekarpena ez ezik beste finantzabide batzuk ere bilatzeko egiten dituen ahaleginak.
* Hainbat jarduera, proiektu edo ekintza beste elkarte edo entitate batzuekin elkarlanean egitea, herriari benetako ekarpen aberats eta askotarikoa eginez.
* Belaunaldien arteko ibilbidea eta transmisioa bermatzea eta elkartearen biziraupena ziurtatzea, bereziki bere lana herrian zabaltzen eta hedatzen dutenena (sozializazioa, jende berriaren inplikazioa,…)
* Oiartzungo Udalaren Diru Laguntzen Ordenantza Orokorrak ezartzen dituen euskara, berdintasun eta ingurumen irizpide orokorrak betetzea.

## Diruz lagunduko ez diren gastuak.

Ez da dirulaguntzarik emango honelako gastuetarako:

* Oiartzungo udalerritik kanpo gauzatzen diren ekitaldietarako.
* Udal sail beraren edo beste udal sail baten berariazko eskumenekoak diren eta horien laguntza edo hitzarmen baten barruan sartzen diren ekitaldiak, hala nola, kirolarekin edo euskararekin zer ikusia dutenak.
* Dirulaguntza ematen den ikasturtean ez, baizik eta beste batean gauzatuko diren jarduera edo eskolaz kanpoko ekintzen programak prestatu edo aldez aurreko lanak egitea xede duten ekintzak.

## Eskaerak aurkezteko lekua eta dokumentazioa

Eskaerak Udaleko Erregistro Nagusian aurkeztu behar dira Udalak horretarako jarriko dituen eskaera orrietan. Halaber, urriaren 1eko Administrazio Publikoen Prozedura Erkidearen 39/2015 Legearen 16.4 artikuluak aipatzen dituen lekuetan ere aurkeztu ahal izango dira.

Dirulaguntzaren eskaera egiteko, dokumentazio hau aurkeztu beharko dute:

1. Eskaera orri orokorra.
2. Erakunde eskatzailearen, pertsona arduradunaren edo ordezkariaren NAren fotokopia.
3. Elkarte, erakunde edo interesatu eskatzailearen IFZaren fotokopia, hala badagokio.
4. Eskaera egiten duen elkarte, erakundeak edo interesatuak kontu korronte bat ireki duela egiaztatzen duen banketxearen edo aurrezki kutxaren ziurtagiria.
5. Proiektuaren, jardueraren edo programaren txostena. (I. eranskina)
6. Programaren gastuen eta sarreren aurrekontua (II. Eranskina)
7. Zinpeko aitorpena, Gizarte segurantzaren betebeharren, zerga betebeharren eta beste diru laguntzen ingurukoa. (III. Eranskina)

Eskatzaileak, diru laguntzen oinarri honetako eranskin bakoitzeko eskaera bat egin beharko du.

## Akatsak zuzentzea eta dokumentazio osagarria aurkeztea

Eskaerak edo horrekin batera doan dokumentazioak ez baditu identifikazio datuak biltzen, akatsen bat badu edo zerbait falta bada, eskatzaileari eskatuko zaio 38/2003 dirulaguntzak arautzen dituen Lege Orokorrak eta Udal Ordenantza Orokorrak ezarritakoari jarraiki, hamar eguneko epean akats horiek zuzentzeko; eta adieraziko zaio ezen, hori egingo ez balu, eskaeran atzera egin duela ulertuko dela, aipatu legearen 23. artikuluan aurreikusitako moduan.

## Epeak

Eskaerak, dirulaguntza deialdi hau Gipuzkoako Aldizkari Ofizialean argitaratu eta hurrengo egunetik hasita hilabete bateko epean aurkeztu beharko dira.

Aurkeztutako dokumentazioa osatu gabe badago edo oinarrietako baldintzaren bat betetzen ez badu, hamar egun balioduneko epea emango zaio interesdunari akatsak zuzendu ditzan edo dagokion dokumentazioa gehitu dezan, Oiartzungo Udalaren dirulaguntzak emateko Ordenantza orokorrak 20. artikuluan aipatzen duena jarraituz.

## Beste diru laguntzekin bateragarritasuna

Araudi honetako dirulaguntzak bateragarriak izango dira erakunde publiko edo pribatuek xede bererako eman ditzaketen bestelako diru-laguntzekin. Bateragarritasunari buruz sortu daitezkeen zalantzak argitzeko, Oiartzungo Udalaren diru-laguntzak emateko Ordenantza Orokorrak 14. artikuluan finkatzen dituen irizpideak jarraituko dira.

## Emateko prozedura

Dirulaguntzak emateko prozedurak, Oiartzungo Udalaren dirulaguntzak arautzen dituen Ordenantzak IV. Tituluan (22-23 artikuluak) zehazten diren pausoak jarraituko ditu, bertan azaltzen diren baldintzekin:

* Kultura arloko teknikariak dirulaguntza eskariak ebaluatuko ditu.
* Txostena egin eta Kultura Batzordera eramango du, honek txostena kontuan hartuta, bere iritzia eman eta behin-behineko proposamena luza dezan.
* Tokiko Gobernu Batzarrak behin-behineko proposamena onartuko du, hamar eguneko epea eskainiz interesatuei alegazioak aurkezteko. Prozeduran pertsona interesdunek argudiatutakoak beste egintzarik, alegaziorik edo frogarik agertzen ez denean, entzunaldi-izapide hori bazter utzi ahal izango da. Kasu horretan, ebazpen-proposamena behin betikoa izango da.
* Aurkeztutako alegazioak (baleude) aztertu ondoren, behin betiko ebazpen-proposamena egingo da. Proposamen horrek dirulaguntza­ren emakidarako proposa­tzen dituen eska­tzaileen zerrenda eta zenbatekoa adierazi beharko ditu, bere ebaluazioa eta hori egiteko erabilitako balorazio-irizpideak adierazita, eta baita zer eskaera ez dituen ain­tzat hartu eta zer arrazoitan oinarritu den ere.

Udaleko iragarki taulan eta www.oiartzun.eus web orrian ere behin-behineko proposamenaren eta behin betiko ebazpenaren berri emango da.

Behin betiko ebazpena egiteko eta jakinarazteko gehienezko epea sei hilabetekoa da, dagokion deialdian zehazten den epetik konta­tzen hasita. Epe hori ebazpena espreski jakinarazi gabe igarotakoan, per­tsona edo erakunde eska­tzaileek eze­tsi­tzat jo ahal izango dituzte beren dirulaguntza­rako eskaerak.

Dirulaguntza ordaintzea: Behin betiko dirulaguntzaren jakinarazpena eman dela jakinarazi ondoren, ordainketa tramitatuko da. Eta kontuan izango dira, halaber, Oiartzungo Udalaren diru laguntzei buruko Ordenantzaren VII. Tituluan aipatzen diren aspektu guztiak.

Dirulaguntza eman dela jakinarazi bezain laster, dirulaguntzaren %80a ordainduko da, eta honetarako ez zaie inongo bermerik eskatuko onuradunei. Gainerako %20a, eskaera egiteko aurkeztu zen aurrekontuari dagokion gastua justifikatu ondoren ordainduko da.

Hitzarmen honen baitan ematen den dirulaguntzaren justifikazioa ikasturtea amaitu eta 3 hilabetera egin beharko da, beti ere, irailaren 30a baino lehen.

Justifikazioa egiterakoan kontuan hartuko da dirulaguntza emateko orduan oinarritzat hartu zen gastuaren aurrekontua, eta benetako gastua. Proportzionaltasunaren araua aplikatuko da, beti ere emandako dirulaguntzaren mugaraino. Eta kontuan izango dira, halaber, Ordenantza Orokorraren VIII. Tituluan aipatzen diren aspektu guztiak.

## Onuradunen betebeharrak

* Deialdi honetako dirulaguntzak jaso dituztenek, Oiartzungo Udalaren dirulaguntzak arautzen dituen Ordenantzaren 6. artikuluak ezartzen dituen betebeharrak bete beharko dituzte.
* Erakunde edo elkarte onuradunak diruz lagundutako jardueran honako parekidetasun arloko eskakizunak bete beharko ditu:
  + Diruz lagundutako jarduerari buruzko informazio, publizitate eta propaganda guztietan, lengoaia eta irudi mota guztien erabilera ez sexista egingo dute, sortzen diren dokumentu eta euskarrietan.
  + Eskaera, izen-emate orri, memoria guztietan antolatzaile eta erabiltze edo onuradunen datuak sexuagatik desagregatuta jaso beharko dira.
  + Genero ikuspegia eta parekidetasun irizpideak txertatzea proiektuetan.
  + Elkarte eta erakunde guztiek, beren zuzendaritza-organoetako eta organo kolegiatuetako kide izateko pertsonak izendatzerakoan, izendatutakoen artean trebakuntza, gaitasun eta prestakuntza egokia duten emakumeen eta gizonen ordezkaritza orekatua izan dadila sustatu behar dute. Xede horretarako, beharrezkoak diren arauzko neurriak edo bestelakoak hartuko dituzte.

## Dirulaguntza justifikatzea

Diru-laguntza justifikatzeko, entitate edo pertsona onuradunak jarraian zehazten den dokumentazioa aurkeztu beharko du:

1. Eskaera orri orokorra.
2. Eginiko eta diruz lagundutako jardueraren azalpen memoria.
3. Gastu eta diru sarreren balantzea.
4. Aurkeztutako justifikanteen zerrenda.
5. Eginiko gastuaren frogagiriak. Eginiko gastuen egiaztagiriak (fakturak) eta horien zerrenda. Egiaztagiri hauek, ezinbestez, dirulaguntza eman zeneko helburu eta ekintzei dagozkien gastuei buruzkoak beharko dira izan. Ez dira onartuko beste helburu batzuetarako egindako gastuen egiaztagiriak. Justifikazioa egiterako orduan kontuan hartuko da dirulaguntza ematerako orduan oinarritzat hartu zen gastuaren aurrekontua, eta benetako gastua. Proportzionaltasunaren araua aplikatuko da, beti ere emandako dirulaguntzaren mugaraino. Egiaztagiriek Oiartzungo Udalaren dirulaguntzen Ordenantza Orokorrak ezarritako ezaugarriak bete beharko dituzte.
6. Jasotako beste diru laguntzen zerrenda
7. Ekintzari buruzko lau argazki formatu digitalean. (Argazki hauek udalak herri intereserako helburuetarako erabili ahal izango ditu).
8. Programa, publikazio eta kartel iragarleen bi ale. Halaber, jardueraren inguruan sorturiko edozein eratako dokumentazio grafiko zein idatzizko Oiartzungo Udala agertu beharko da jardueraren babesle moduan egingo den publizitate guztian.

Ekintzak egin ahala justifikatu ahal izango dira, gehienez ikasturtea bukatu denetik hiru hilabeteko epean, beti ere, irailaren 30a baino lehen.

## Dirulaguntza itzultzea

Deialdi honetako 12. artikuluak ezartzen duena betez, diru-laguntza eman deneko jardueraren gastuaren aurrekontuari dagokion gastua justifikatzen ez bada, diru-laguntza osoa edo zati bat eta dagokion berandutze-interesa itzuli beharko da, Oiartzungo Udalaren diru-laguntzak arautzen dituen Ordenantzaren IX. Tituluak arautzen duen prozedura jarraituz.

## Araudi osagarria

Deialdi honek ezartzen ez duenari dagokionez, aintzat hartuko da Oiartzungo Udalaren dirulaguntzak arautzen dituen Ordenantzak ezartzen duena eta Herri Administrazioetako dirulaguntzak arautzen dituen 38/2003 Legearen xedapenak.

**I. ERANSKINA.- Ikastetxe edo guraso elkarteek antolatutako hezkuntza arautuz kanpoko urteko ekintza programak**

## Dirulaguntzaren zenbatekoa eta irizpideak.

Dirulaguntzaren zenbatekoa eskatzaileak aurkeztutako dokumentazioaren arabera finkatuko da, aurrekontuan erabilgarri dagoena eta jarraian deskribatzen diren kuantifikazio irizpideak jarraituz.

4.1. Dirulaguntzak emateko irizpideak

Dirulaguntzak ematean, oro har, irizpide hauek hartuko dira kontuan:

|  |  |
| --- | --- |
| **Ikasle kopurua** |  |
| Ikasle bakoitzeko | Puntu 1 |
| Bereziki sustatutako modalitateetan (Euskal Dantza, Antzerkia, Bertsolaritza…), ikasle bakoitzeko | 3 puntu |

|  |  |
| --- | --- |
| **Irakasleen titulazioa, dagokion arloan, euskaran eta genero-berdintasuneko gaietan** |  |
| Irakasten duen ekintzarekin zer ikusia duen arloan ikasketak | 8 puntu irakasle bakoitzeko |
| EGA edo baliokidea | 4 puntu |
| 2. Hizkuntz eskakizuna edo baliokidea | 2 puntu |
| Hezkidetzan, feminismoan edo genero kontuetan trebakuntza | 4 puntu irakasle bakoitzeko:  Ikastaroak < 10 ordu: 1 puntu  Ikastaroak 10-50 ordu: 2 puntu  Ikastaroak > 50 ordu: 4 puntu |

|  |  |
| --- | --- |
| **Emakumezkoen parte-hartzea sustatzeko berariazko ekimenak** |  |
| Ekintzan emakumezkoen eta gizonezkoen parte hartzean oreka  lortzeko neurriak hartzea | 2 puntu neurri bakoitzeko |
| Genero ikuspegia eta parekidetasun irizpideak txertatzea ekintzetan | 2 puntu neurri bakoitzeko, gehienez 4. |
| Ekintzan ikuspegi estereotipatuak desagerraraztea eta genero-rolak apurtzea sustatzea. | 2 puntu neurri bakoitzeko, gehienez 4. |

|  |  |
| --- | --- |
| **Bazterkeria arriskuan dauden kolektiboak erakartzeko ahalegina (haurrak, gazteak, emakumeak, adinekoak, desgaitasuna duten pertsonak, atzerriko jatorria duten pertsonak)** |  |
| Kolektibo 1 | 5 |
| > 2 kolektibo | 10 |

Irizpide hauekin eskaera bakoitza baloratu ondoren, dagokion diru partidan gordetako dirua eskatzaile guztien artean proportzionalki banatuko da.

4.2. Aurrekontua

Dirulaguntza hauek ordaintzeko, guztira, 10000 € euroko izendapena eginda dago, Oiartzungo Udalaren 2019 urteko aurrekontuko 1 0602.481.326.00.01.2019 eta 1 0603.481.326.00.01.2019 zenbakidun partiden kontura.

4.3. Gehienezko dirulaguntza eta aldaketak

Oinarri hauetan araututako diru laguntzen zenbatekoak ezin du inola ere gainditu diruz lagundutako jardueraren kostua, ez berak bakarrik, ez beste dirulaguntza, bestelako laguntza, sarrera edo baliabide batzuekin batera.

Dirulaguntza emateko kontuan hartu diren baldintzetan edozein aldaketa gertatuz gero, eta nolanahi ere, oinarri hauetan baimendutako kasuez kanpo dirulaguntza hauekin batera laguntzak jasoz gero, gerta daiteke dirulaguntza emateari buruzko ebazpena aldatzea.

**II. ERANSKINA.- Ikasturte amaierako jaialdien antolaketarako dirulaguntzak.**

## Dirulaguntzaren zenbatekoa eta irizpideak.

Dirulaguntzaren zenbatekoa eskatzaileak aurkeztutako dokumentazioaren arabera finkatuko da, aurrekontuan erabilgarri dagoena eta jarraian deskribatzen diren kuantifikazio irizpideak jarraituz.

4.1. Dirulaguntzak emateko irizpideak

|  |  |
| --- | --- |
| **Parte- hartzaile, ikusle, antolatzaile kopurua guztira** | **Puntuak gehienez: 20** |
| <100 | 5 |
| 101-300 | 10 |
| >300 | 20 |

|  |  |
| --- | --- |
| **Aurrekontua eurotan** | **Puntuak gehienez: 20** |
| 0€-500€ | 0 |
| 501€-1000€ | 5 |
| 1001€-2000 | 10 |
| 2001€-5000€ | 15 |
| >5001€ | 20 |

|  |  |
| --- | --- |
| **Aurrekontuan elkartearen ekarpena** | **Puntuak gehienez: 20** |
| % 20a baino gutxiago jarri du onuradunak | 0 |
| % 20 - 39 bitartean jarri du onuradunak | 5 |
| % 40 - 59 bitartean jarri du onuradunak | 10 |
| % 60 - 79 bitartean jarri du onuradunak | 15 |
| % 80 - 99 bitartean jarri du onuradunak | 20 |

|  |  |
| --- | --- |
| **Emakumezkoen parte-hartzea sustatzeko berariazko ekimenak** | **Puntuak gehienez: 14** |
| Emakumezkoen eta gizonezkoen parte hartzean oreka  lortzeko neurriak ikuskizunean (2 p) , ikuslegoan (2 p) eta antolaketan (2 p). | 2 puntu atal bakoitzeko, gehienez 6. |
| Genero ikuspegia eta parekidetasun irizpideak txertatzea proiektuetan. | 2 puntu neurri bakoitzeko, gehienez 4. |
| Ekintzan ikuspegi estereotipatuak desagerraraztea eta genero-rolak apurtzea sustatzea. | 2 puntu neurri bakoitzeko, gehienez 4. |

|  |  |
| --- | --- |
| **Bazterkeria arriskuan dauden kolektiboak erakartzeko ahalegina (haurrak, gazteak, emakumeak, adinekoak, desgaitasuna duten pertsonak, atzerriko jatorria duten pertsonak)** | **Puntuak gehienez: 10** |
| Kolektibo 1 | 5 |
| > 2 kolektibo | 10 |

|  |  |
| --- | --- |
| **Ekintza-proposamenaren kalitatea** | **Puntuak gehienez: 20** |
| Aurrekonturen zehaztasuna | 4 |
| Giza baliabideen zehaztasuna | 4 |
| Baliabide materialen zehaztasuna | 4 |
| Egitarau zehazta eta hausnartua | 4 |
| Hizlari, artista, talde edo parte hartzaileen curriculuma | 4 |

Irizpide hauekin eskaera bakoitza baloratu ondoren, dagokion diru partidan gordetako dirua ekitaldi guztien artean proportzionalki banatuko da.

4.2. Aurrekontua

Dirulaguntza hauek ordaintzeko, guztira, 3500 € euroko izendapena eginda dago, Oiartzungo Udalaren 2019 urteko aurrekontuko 1 0602.481.326.00.01.2019 eta 1 0603.481.326.00.01.2019 zenbakidun partiden kontura.

4.3. Gehienezko dirulaguntza eta aldaketak

Oinarri hauetan araututako diru laguntzen zenbatekoak ezin du inola ere gainditu diruz lagundutako jardueraren kostua, ez berak bakarrik, ez beste dirulaguntza, bestelako laguntza, sarrera edo baliabide batzuekin batera.

Dirulaguntza emateko kontuan hartu diren baldintzetan edozein aldaketa gertatuz gero, eta nolanahi ere, oinarri hauetan baimendutako kasuez kanpo dirulaguntza hauekin batera laguntzak jasoz gero, gerta daiteke dirulaguntza emateari buruzko ebazpena aldatzea.

**I. ERANSKINA Proiektuaren, jardueraren edo programaren txostena**

**I. ERANSKINA.- Ikastetxe edo guraso elkarteek antolatutako hezkuntza arautuz kanpoko urteko ekintza programetarako.**

Eskatzaileak nahi izanez gero, eranskin honen ordez gutxienez ondorengo alderdiak deskribatzen dituen txosten propioa ekarri ahal izango du.

**1. PARTE HARTZAILEAK.** Ekintza bakoitzeko fitxa bat eta eskolorduz kanpoko guztiekin batura eginez beste bat bete behar da.

|  |
| --- |
| **Antolakuntzan**  Emakumeak Gizonak Guztira |
| **Ikasleak/Ikusleak/Erabiltzaileak**  Emakumeak Gizonak Guztira |
| **Parte hartzaileak ekintzan**  Emakumeak Gizonak Guztira |

**2. DESKRIBAPENA**

|  |
| --- |
|  |

**3. HELBURUAK**

**4. EKINTZAK GAUZATZEKO EGUNAK ETA TOKIAK**

|  |  |  |
| --- | --- | --- |
| **Jarduera** | **Eguna** | **Tokia** |
|  |  |  |
|  |  |  |
|  |  |  |
|  |  |  |
|  |  |  |

**5. PROIEKTUAREN HARTZAILEAK. NORI ZUZENDUA DAGO EKINTZA?**

Ekintza bakoitzeko hartzaileen deskribapena egin.

|  |  |  |  |
| --- | --- | --- | --- |
| *Erantsi atal honetan (edo berezitako zerrenda batean) ekintza mota ezberdinak eta bakoitzaren ikasle-zerrenda.*  *Ikasle-zerrenda:* | | | |
| *Erantsi era berean guztirako kopuruak ekintza bakoitzeko sexuagatik desagretuta.* | | | |
| Ekintza | Emakumeak | Gizonak | Guztira |
|  |  |  |  |
|  |  |  |  |

**6. GIZA BALIABIDEAK**

Ekintza bakoitzeko giza baliabideen zerrenda eta deskribapena egin.

|  |  |  |  |
| --- | --- | --- | --- |
| *Zenbat pertsona beharko dira antolakuntzan? Zein betebehar izango dituzte?*  *Erantsi atal honetan irakasleen-zerrenda eta bakoitzaren titulazioa (alor bakoitzekoa, euskara alorrekoa edo hezkidetzakoa).*  *Irakasle zerrenda eta titulazioak:* | | | |
| *Erantsi era berean giza baliabideen kopuruak ekintza bakoitzeko sexuagatik desagretuta.* | | | |
| Ekintza | Emakumeak | Gizonak | Guztira |
|  |  |  |  |
|  |  |  |  |

**7****. BALIABIDE MATERIALAK ETA AZPIEGITURAK\***

\* Baliabideak hemen zehazteak ez du esan nahi horiek udalak jarri behar baditu eskaera egin behar ez denik.

|  |
| --- |
|  |

**8. PAREKIDETASUNA SUSTATZEKO NEURRIAK**

|  |
| --- |
| *Emakumezkoek eta gizonezkoek parte hartzeko landutako neurriak:* |
| *Proiektuan genero ikuspegia txertatzeko neurriak:* |
| *Bereizkeria anizkoitza dutenen parte hartzea errazteko neurriak:* |
| *Ekintzan ikuspegi estereotipatuak desagerrarazteko eta genero-rolak apurtzeko neurriak:* |

**I. ERANSKINA Proiektuaren, jardueraren edo programaren txostena**

**I. ERANSKINA.- Ikasturte amaierako jaialdien antolaketarako.**

Eskatzaileak nahi izanez gero, eranskin honen ordez gutxienez ondorengo alderdiak deskribatzen dituen txosten propioa ekarri ahal izango du.

**1. PARTE HARTZAILEAK**

|  |
| --- |
| **Antolakuntzan**  Emakumeak Gizonak Guztira |
| **Ikasleak/Ikusleak/Erabiltzaileak**  Emakumeak Gizonak Guztira |
| **Parte hartzaileak ekintzan**  Emakumeak Gizonak Guztira |

**2. DESKRIBAPENA**

|  |
| --- |
|  |

**3. HELBURUAK**

**4. EKINTZAK GAUZATZEKO EGUNAK ETA TOKIAK**

|  |  |  |
| --- | --- | --- |
| **Jarduera** | **Eguna** | **Tokia** |
|  |  |  |
|  |  |  |
|  |  |  |
|  |  |  |
|  |  |  |

**5. PROIEKTUAREN HARTZAILEAK. NORI ZUZENDUA DAGO EKINTZA?**

|  |
| --- |
|  |

**6. GIZA BALIABIDEAK**

|  |
| --- |
| *Zenbat pertsona beharko dira antolakuntzan? Zein betebehar izango dituzte?* |

**7. BALIABIDE MATERIALAK ETA AZPIEGITURAK\***

\* Baliabideak hemen zehazteak ez du esan nahi horiek udalak jarri behar baditu eskaera egin behar ez denik.

|  |
| --- |
|  |

**8. PAREKIDETASUNA SUSTATZEKO NEURRIAK**

|  |
| --- |
| *Emakumezkoek eta gizonezkoek parte hartzeko landutako neurriak:* |
| *Proiektuan genero ikuspegia txertatzeko neurriak:* |
| *Bereizkeria anizkoitza dutenen parte hartzea errazteko neurriak:* |
| *Ekintzan ikuspegi estereotipatuak desagerrarazteko eta genero-rolak apurtzeko neurriak:* |

**II. ERANSKINA Programaren gastuen eta sarreren aurrekontua**

II. Eranskina bi aldiz bete behar duzue:

* Ikastetxe edo guraso elkarteek antolatutako hezkuntza arautuz kanpoko jarduera programa, ikastaro edo tailer guztiak batuta.
* Ikasturte amaierako jaialdirako.

|  |  |
| --- | --- |
| **Gastuak (azalpena)** | **Zenbatekoa** |
|  |  |
|  |  |
|  |  |
|  |  |
|  |  |
| **GUZTIRA (A)** |  |

|  |  |
| --- | --- |
| **Sarrerak (azalpena)** | **Zenbatekoa** |
|  |  |
|  |  |
|  |  |
|  |  |
| **GUZTIRA (B)** |  |

|  |  |
| --- | --- |
| **Emaitza** | **Zenbatekoa** |
| Emaitza, guztira (A-B) |  |

|  |  |
| --- | --- |
| **Udalari eskatzen zaion dirulaguntza** | **Zenbatekoa** |
|  |  |

|  |  |
| --- | --- |
| **Elkarteak bere diru-iturrietatik jarritakoa edo lortutakoa** | **Zenbatekoa** |
|  |  |

**III. ERANSKINA Zinpeko aitorpena**

Eskatzaileak hau aitortzen du:

 Ez dagoela sartuta diru-laguntza publikoak itzularazteko edo zigortzeko inongo prozeduratan.

 Onuraduna, Gizarte Segurantzarekiko betebeharretan eta Foru Ogasuneko Betebeharretan eguneratuta dagoela.

 Elkarteak, kideak aukeratzerakoan edo jardunean ez duela inor deusengatik baztertzen.

 Emakumeen eta Gizonen Berdintasunerako otsailaren 18ko 4/2005 Legearen 3.1 eta 24.2 artikuluetan ezarritakoaren arabera, elkarteak:

* Ez duela urratzen emakumeen eta gizonen arteko aukera-berdintasunaren printzipioa honakoei dagokionez: helburuak, kideak onartzeko edo sartzeko sistema, funtzionamendua, ibilbidea, jarduna, antolamendua eta/edo estatutuetan.
* Ez duela Emakumeen eta Gizonen Berdintasunerako otsailaren 18ko 4/2005 Legearen ondoriozko debekurik.
* Ez duela sexu-bereizkeria egiteagatik administrazio-zehapenik eta/edo zehapen penalik.
* Emakumeen eta Gizonen Berdintasunerako otsailaren18ko 4/2005 Legean edo Emakumeen eta Gizonen Berdintasun Eraginkorrerako martxoaren 22ko 3/2007 Lege Organikoan ezarritako betekizunak betetzen direla.
* Onarpen-prozesuan edo funtzionamenduan ez duela sexuagatiko bereizkeria egiten.

 Laguntza eskabide honez gain ez duela helburu bererako beste laguntzarik eskatu edo jaso, beste inongo erakunde publiko nahiz pribatuk emana.

EDO

 Laguntza eskabide honez gain helburu bererako beste laguntzak jaso edo eskatu dituela, beheko erakunde hauei:

|  |  |  |
| --- | --- | --- |
| Erakundea | Zenbatekoa | Egoera  (Ebatzi gabe, ebatzita baina kobratu gabe edo kobratua) |
|  |  |  |
|  |  |  |
|  |  |  |
|  |  |  |

 Helburu bererako edozein erakunde publiko nahiz pribaturi diru-laguntza eskabiderik eginez gero, Oiartzungo Udalari jakinarazteko konpromisoa hartzen duela bere gain.

Eta, hala ager dadin, izenpetu egiten du.

(Data eta sinadura)